સામાન્ય રીતે ન્યૂઝ ધણી વાર એક સેન્સેશનલ હોય છે કે ચર્ચાનું કેન્દ્ર બની જાય છે. પણ હાલમાં જ પાકિસ્તાનમાં કંઇક તેવું થયું કે ન્યૂઝ વાંચનાર એન્કર, સમાચારો કરતા વધુ ચર્ચાનું કેન્દ્ર બની છે. જેની પાછળ તેનું ટ્રાન્સજેન્ડર હોવું કારણભૂત છે. હું વાત કરું છે પાકિસ્તાનની પહેલી ટ્રાન્સજેન્ડર ન્યૂઝ એન્કર મારવીય મલિકની. પાકિસ્તાનની એક ટીવી ન્યૂઝ ચેનલના રી લોન્ચમાં એન્કર બનનારી મારવીય મલિક લાહૌરની રહેવાસી છે. તેમની સુંદરતા જોઇને લોકો તેમની પર આફરિન થઇ રહ્યા છે. વળી પાકિસ્તાનના લોકો પણ ધીરે ધીરે ટ્રાન્સજેન્ડર અને તેમના અધિકારો મામલે સંવેદના બતાવી તેની સ્વીકારી રહ્યા છે. મારવીય મલિકે ગ્રેજ્યુએશન સુધી ભણી છે અને હવે તે માસ્ટરની ડીગ્રી લેવા માંગે છે. મારવીય પાકિસ્તાનની પહેલી ટ્રાન્સજેન્ડર ન્યૂઝ એન્કર છે. જો કે આ પહેલા મારવીય મોડલિંગની દુનિયામાં પોતાની ઓળખ બનાવી ચૂકી છે. મારવીયે પોતાની ઓળખ પાકિસ્તાનમાં એક સફળ મોડેલ તરીકે બનાવી છે. અને અનેક મોડલિંગ અસાઇનમેન્ટનો તે ભાગ પણ બની ચૂકી છે.